**Centrálny koordinačný orgán**

Príručka CKO k finančnej kontrole projektu

s rizikovo orientovaným prístupom

(Príručka CKO ku kontrole)

**Programové obdobie 2021 – 2027**

|  |  |  |  |
| --- | --- | --- | --- |
| **Schválil:** |  |  | |
| **Richard Raši**  minister |  |  | |
|  |  | |  |

**Verzia: 2.1**

**Dátum vydania: 12. 8. 2024**

**Dátum účinnosti: 13. 8. 2024**

Obsah

[Skratky a základné pojmy 3](#_Toc161991443)

[1 Úvod a všeobecné ustanovenia 7](#_Toc161991444)

[2 Finančná kontrola projektu 7](#_Toc161991445)

[2.1 Proces výkonu kontroly projektu 8](#_Toc161991446)

[2.2 Cieľ a predmet kontroly projektu 8](#_Toc161991447)

[2.3 Forma kontroly 9](#_Toc161991448)

[2.4 Administratívna finančná kontrola žiadosti o platbu 9](#_Toc161991449)

[2.4.1 Rizikovo orientovaný prístup pre výkon administratívnej finančnej kontroly ŽoP 10](#_Toc161991450)

[2.5 Finančná kontrola na mieste 14](#_Toc161991451)

[2.6 Finančná kontrola verejného obstarávania/obstarávania 16](#_Toc161991452)

[2.6.1 Rizikovo orientovaný prístup pre výkon finančnej kontroly verejného obstarávania 16](#_Toc161991453)

[2.6.2 Kontrola verejných obstarávaní pri fázovaných projektoch financovaných z programového obdobia 2014 – 2020 a zároveň z programového obdobia 2021 – 2027 20](#_Toc161991454)

[2.7 Spoločné ustanovenia 20](#_Toc161991455)

[3 Prílohy 21](#_Toc161991456)

# Skratky a základné pojmy

|  |  |
| --- | --- |
| AFK | Administratívna finančná kontrola |
| AMAR | Administrátor modelu analýzy rizík |
| AR | Analýza rizík |
| CKO | Centrálny koordinačný orgán |
| CO | Certifikačný orgán |
| COV | Celkové oprávnené výdavky |
| DPH | Daň z pridanej hodnoty |
| DRF | Doplnkový rizikový faktor |
| DRFVO | Doplnkový rizikový faktor verejného obstarávania |
| EDA | Európsky dvor audítorov |
| EK | Európska komisia |
| EÚ | Európska Únia |
| EÚS | Európska územná spolupráca |
| FK | Finančná kontrola |
| FKnM | Finančná kontrola na mieste |
| FNLC | Financovanie, ktoré nie je spojené s nákladmi, ak sú takéto granty kryté úhradou príspevku Únie podľa článku 95 |
| Fondy EÚ | fondy EÚ, z ktorých je poskytovaný na území Slovenskej republiky príspevok, sú Európsky fond regionálneho rozvoja (EFRR), Európsky sociálny fond plus (ESF+), Kohézny fond (KF), Fond na spravodlivú transformáciu (FST), Európsky námorný, rybolovný a akvakultúrny fond (ENRAF), Fond pre azyl, migráciu a integráciu (AMIF), Fond pre vnútornú bezpečnosť (ISF) a Nástroj finančnej podpory na riadenie hraníc a vízovú politiku (BMVI). |
| HH | Hraničná hodnota |
| HP | Horizontálne princípy |
| IČO | Identifikačné číslo odberateľa |
| IMAR | Individuálny model analýzy rizík |
| IMARVO | Individuálny model analýzy rizík verejného obstarávania |
| IPA II | The Instrument for Pre-accession Assistance (IPA) - nástroj predvstupovej pomoci v programovom období 2014-2020 |
| ITMS | IT monitorovací systém/Informačný monitorovací systém |
| KZ | Kontrolný zoznam |
| metodická príručka k VO / obstarávaniu | Príručka pre žiadateľov/prijímateľov k procesu a kontrole verejného obstarávania/obstarávania |
| MF SR | Ministerstvo financií Slovenskej republiky |
| nariadenie o rozpočtových pravidlách | Nariadenie Európskeho parlamentu a Rady (EÚ) 2018/1046 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 |
| nariadenie o spoločných ustanoveniach /NSU | Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a  akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku |
| NUTS | (La Nomenclature des Unités Territoriales Statistiques) -Územná štatistická jednotka, vytvorená Štatistickým úradom Európskej únie |
| NFP | nenávratný finančný príspevok |
| NV | Neoprávnený výdavok |
| NZR | Nezrovnalosť |
| OA | Orgán auditu |
| OČTK | Orgány činné v trestnom konaní |
| ORFVO | Osobitné rizikové faktory verejného obstarávania |
| OVZ | Okolnosť vylučujúca zodpovednosť |
| PM | Projektový manažér |
| program | Program Slovensko 2021 - 2027, Program Rybné hospodárstvo Slovenskej republiky 2021 – 2027 |
| PRV | Program rozvoja vidieka |
| R0, R1 alebo R2 | Rizikovosť výzvy uvedená v stanovisku Sekretariátu RV na základe výsledkov posudzovania návrhu výzvy gestorom synergie |
| RF | Rizikový faktor |
| RF [n] | Základný rizikový faktor pre AFK ŽoP, kde „n“ je poradové číslo konkrétneho základného rizikového faktora |
| RI | Rizikový index |
| RIF | Rámec implementácie fondov |
| RIUS | Regionálna integrovaná územná stratégia |
| RO | Riadiaci orgán |
| SO | Sprostredkovateľský orgán |
| SR | Slovenská republika |
| SŽoP | Súhrnná žiadosť o platbu |
| ŠR | Štátny rozpočet |
| ÚVO | Úrad pre verejné obstarávanie |
| VO /  Verejné obstarávanie | verejné obstarávanie v zmysle zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov  V súvislosti s vykonávaním analýzy rizík verejného obstarávania pojem subsumuje verejné obstarávanie, obstarávanie a postupy, na ktoré sa nevzťahuje pôsobnosť zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov |
| VRF | Vylučujúci rizikový faktor |
| výzva | Výzva na predkladanie projektových zámerov a výzva na predkladanie ŽoNFP |
| VZP | Všeobecné zmluvné podmienky |
| zmluva o poskytnutí NFP | Zmluva o poskytnutí nenávratného finančného príspevku (v prípade, ak pri schválenom projekte je osoba poskytovateľa a prijímateľa totožná, práva a povinnosti sú upravené v rozhodnutí o schválení ŽoNFP a zmluva o poskytnutí NFP sa neuzatvára. Ustanovenia tejto príručky týkajúce sa zmluvy o poskytnutí NFP sa rovnako vzťahujú aj na rozhodnutie o schválení ŽoNFP v prípade totožnosti poskytovateľa a prijímateľa, ak v konkrétnom ustanovení nie je uvedené inak) |
| Zákon o finančnej kontrole a audite | Zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov |
| Zákonník práce | Zákon č. 311/2001 Z. z. Zákonník práce v znení neskorších predpisov |
| ZRFVO | Základné rizikové faktory verejného obstarávania |
| ZVO/  zákon o verejnom obstarávaní | Zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov |
| ZVV | Zjednodušené vykazovanie výdavkov |
| ŽoNFP | Žiadosť o poskytnutie nenávratného finančného príspevku |
| ŽoP | Žiadosť o platbu |

# 1 Úvod a všeobecné ustanovenia

1. Príručka ku kontrole projektu je vypracovaná v súlade s článkom 74 ods. 1 NSU a predstavuje záväzný metodický rámec pre výkon kontroly projektov v programovom období 2021 - 2027 pri poskytovaní príspevku z fondov EÚ podľa zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov (ďalej len „zákon o príspevkoch z fondov EÚ“).
2. Táto príručka bližšie formuluje výkon kontroly projektov so zameraním na rizikovo orientovaný prístup k výkonu finančnej kontroly projektu v súlade s kapitolou 7 Rámca implementácie fondov. Kontrolu verejného obstarávania upravuje osobitná metodická príručka zverejnená na webovom sídle <https://eurofondy.gov.sk/dokumenty-a-publikacie/metodicke-dokumenty/metodicke-dokumenty-cko/> .
3. Príručka je určená a záväzná pre riadiaci orgán Programu Slovensko 2021 – 2027, Programu Rybné hospodárstvo Slovenskej republiky 2021 – 2027, Programu Interreg Slovensko - Česko 2021-2027 a Programu Interreg Slovensko - Rakúsko 2021 -2027. V Programoch Interreg Slovensko - Česko 2021-2027 a Programu Interreg Slovensko - Rakúsko 2021 -2027 sa táto príručka aplikuje primerane s ohľadom na špecifiká uvedených programov.
4. Všetky ustanovenia, ktoré sa v tejto príručke vzťahujú na riadiaci orgán, sa rovnako aplikujú aj na sprostredkovateľský orgán v rozsahu, v akom naň bol delegovaný výkon činností riadiaceho orgánu prostredníctvom „Zmluvy o poverení na vykonávanie časti úloh riadiaceho orgánu sprostredkovateľským orgánom a o zodpovednostiach súvisiacich s týmto poverením.“ Pre oba orgány sa ďalej v takom prípade používa spoločné označenie „poskytovateľ.“[[1]](#footnote-2)
5. Táto príručka sa nevzťahuje na poskytovanie príspevku na podporu finančných nástrojov a na výkon kontroly činností delegovaných riadiacim orgánom na sprostredkovateľské orgány.
6. Zmeny v prílohách č. 3A, 7A a 7B, ktoré podliehajú zmenám po vykonanej validácií sa číslujú poradovým číslom oddeleným bodkou za číslom poslednej verzie tejto príručky.

# 2 Finančná kontrola projektu

1. Finančnou kontrolou projektu sa rozumie overovanie vykonávané poskytovateľom[[2]](#footnote-3) a ním prizvaných osôb[[3]](#footnote-4) pri poskytovaní nenávratného finančného príspevku zo zdrojov EÚ a ŠR SR.
2. Prijímatelia, ktorým je poskytovaný nenávratný finančný príspevok alebo jeho časť, sú v zmysle ustanovenia § 2 písm. h) zákona. o finančnej kontrole a audite povinnými osobami, u ktorých sa z úrovne  poskytovateľa  vykonáva finančná kontrola.
3. Pri finančnej kontrole projektu sa overuje najmä súlad s uzatvorenou zmluvou o poskytnutí nenávratného finančného príspevku alebo vydaným rozhodnutím o schválení žiadosti,[[4]](#footnote-5) (ďalej len „zmluvy o poskytnutí NFP“) ktorá bola uzatvorená v súlade s medzinárodnými zmluvami, ktorými je Slovenská republika viazaná a na základe ktorých sa Slovenskej republike poskytujú finančné prostriedky zo zahraničia, zákonmi, vnútornými predpismi poskytovateľa a inými podmienkami poskytnutia a použitia nenávratného finančného príspevku alebo jeho časti.

4. V rámci súladu uvedeného v ods. 3 sa  na úrovni projektu overuje najmä či:

1. podmienky poskytnutia príspevku sú naplnené v súlade s uzatvorenou zmluvou o poskytnutí NFP,[[5]](#footnote-6)
2. boli spolufinancované práce a výrobky dodané resp. služby poskytnuté,
3. vzniknuté výdavky[[6]](#footnote-7)/náklady[[7]](#footnote-8) pri alebo v súvislosti s realizáciou projektu boli uhradené, zaevidované alebo zaúčtované v účtovníctve prijímateľa alebo jeho partnera,[[8]](#footnote-9)
4. vzniknuté výdavky6/náklady7 pri alebo v súvislosti s realizáciou projektu sú v súlade s legislatívou EÚ a SR,
5. v prípade zjednodušeného vykazovania výdavkov, či boli naplnené vopred stanovené podmienky,
6. v prípade financovania, ktoré nie je spojené s nákladmi, či boli splnené podmienky alebo či boli dosiahnuté výstupy/výsledky,
7. je dosahovaný pokrok v realizácii aktivít a výstupov projektu a či
8. sú dodržané povinnosti prijímateľa stanovené v zmluve o poskytnutí NFP.
9. Pri výkone kontroly projektov je potrebné zabezpečiť vylúčenie konfliktu záujmov osôb vykonávajúcich túto kontrolu.[[9]](#footnote-10) [[10]](#footnote-11) [[11]](#footnote-12)

### 2.1 Proces výkonu kontroly projektu

1. Proces výkonu kontroly projektu sa riadi ustanoveniami zákona o finančnej kontrole a audite a aktuálnymi metodickými pokynmi vydanými MF SR k tomuto zákonu, ktoré sú zverejnené na webovom sídle <https://www.mfsr.sk/sk/financie/audit-kontrola/financne-riadenie-financna-kontrola/financna-kontrola/>.

### 2.2 Cieľ a predmet kontroly projektu

1. Cieľom kontroly projektu je v súlade so zákonom o finančnej kontrole a audite najmä zabezpečenie hospodárneho, efektívneho, účinného a účelného poskytnutia NFP pri dodržiavaní legislatívy EÚ a SR a podmienok poskytnutia NFP stanovených zmluvou o poskytnutí NFP, predchádzanie podvodom, nezrovnalostiam a korupcii, ich odhaľovanie, overovanie splnenia prijatých opatrení k nedostatkom zisteným AFK alebo FKnM, primerané riadenie rizík súvisiacich so zákonnosťou, oprávnenosťou a správnosťou finančných operácií, spoľahlivosť výkazníctva, ochrana majetku a informácií.
2. V prípade, ak sa pri výkone kontroly zistí skutočnosť, ktorá nasvedčuje tomu, že bol alebo mohol byť spáchaný trestný čin, uvedenú skutočnosť v zmysle § 3 ods. 2 zákona č. 301/2005 Z. z. Trestného poriadku v znení neskorších predpisov poskytovateľ bezodkladne oznámi orgánom činným v trestnom konaní. Poskytovateľ postupuje v zmysle zákona o príspevkoch z fondov EÚ a príslušných dokumentov upravujúcich evidovanie a nahlasovanie nezrovnalostí. Zároveň je poskytovateľ povinný zdržať sa konania, ktorým by mohol zmariť prípadné vyšetrovanie zo strany orgánov činných v trestnom konaní.
3. Poskytovateľ je povinný nastaviť si kontrolné mechanizmy tak, aby bola zabezpečená správnosť vecnej podstaty financovaných výdavkov na dostatočnej úrovni, aby zabezpečil správnosť vecnej podstaty financovaných výdavkov reálne vykonaných prác, dodaných tovarov a poskytnutých služieb.
4. Ak je kontrola vykonávaná na mieste, jej hlavným cieľom je najmä overenie skutočného dodania tovarov, poskytnutia služieb a vykonania prác v rámci projektu, ktoré sú deklarované v účtovných dokladoch a v podpornej dokumentácii k projektu vo vzťahu k nárokovaným výdavkom a ostatných skutočností uvedených v žiadosti o platbu (ďalej aj „ŽoP“) alebo v iných dokumentoch predkladaných prijímateľom poskytovateľovi k legislatíve EÚ a SR, k zmluve o poskytnutí NFP, ako aj overenie ďalších skutočností súvisiacich s implementáciou projektu a plnením podmienok vyplývajúcich zo zmluvy o poskytnutí NFP (napr. účtovníctvo alebo evidencia prijímateľa, archivácia dokumentácie, informovanie a viditeľnosť, súlad s HP), v závislosti od formy a predmetu kontroly.
5. Poskytovateľ je povinný z výkonu kontroly vždy vyhotoviť kontrolný zoznam (ďalej len „KZ“). Pri výkone AFK ŽoP vypracováva jeden z KZ v prílohe č. 1A až 1D, a to ten, ktorý je pre danú AFK ŽoP relevantný, pri ich vypĺňaní sa riadi pokynmi v danom KZ. KZ prílohy č. 1E je zoznamom odporúčaných kontrolných otázok pre FKnM, resp. pre overenie oprávnenosti vybraných skupín výdavkov na základe Príručky k oprávnenosti výdavkov ako aj k overeniu plnenia si povinností prijímateľa vyplývajúcich mu zo Zmluvy o poskytnutí nenávratného finančného príspevku. Rozsah kontrolných otázok v prílohe č. 1B, 1C, 1D a 1E, podľa vyššie uvedeného postupu, si poskytovateľ určí s ohľadom na overovanú skutočnosť tak, aby kontrola splnila svoj účel a zároveň bola efektívna.
6. V závislosti od potrieb programu alebo jeho časti alebo výzvy v prípade, ak predmet kontroly nie je vecne totožný s už zadefinovaným predmetom kontroly je poskytovateľ oprávnený rozšíriť jednotlivé osobitné predmety kontroly, príp. určiť nové osobitné predmety kontroly. Rozšírený kontrolný zoznam si poskytovateľ zapracuje do manuálu procedúr, pokiaľ ITMS nedisponuje  funkcionalitou tvorby formulárov.

### 2.3 Forma kontroly

1. Kontrola projektu sa vykonáva formou:

a) AFK   ŽoP a

b) FKnM,

popri ktorých poskytovateľ, ako orgán verejnej správy, v zmysle ustanovenia § 7 zákona o finančnej kontrole a audite vykonáva v súlade s internými riadiacimi aktmi samotného orgánu verejnej správy, základnú finančnú kontrolu.

a

c) kontrolou VO, podľa zákona o verejnom obstarávaní.

1. U prijímateľov, ktorým je poskytovaný nenávratný finančný príspevok alebo jeho časť a sú v zmysle ustanovenia § 2 písm. h) zákona o finančnej kontrole a audite povinnými osobami, sa z úrovne  poskytovateľa  vykonáva AFK a FKnM.
2. Pre účely finančnej kontroly projektu rozoznávame tieto formy kontrol:
3. administratívna finančná kontrola – úplná kontrola ŽoP
4. administratívna finančná kontrola – formálna kontrola ŽoP
5. administratívna finančná kontrola – úplná kontrola ŽoP a finančná kontrola na mieste
6. administratívna finančná kontrola – formálna kontrola ŽoP a finančná kontrola na mieste
7. finančná kontrola na mieste
8. opätovná administratívna finančná kontrola ŽoP v rozsahu overenia skutočností, ktoré odôvodnili začatie opätovnej administratívnej finančnej kontroly ŽoP
9. opätovná finančná kontrola ŽoP v rozsahu overenia skutočností, ktoré odôvodnili začatie opätovnej administratívnej finančnej kontroly ŽoP a finančnej kontroly na mieste

### 2.4 Administratívna finančná kontrola žiadosti o platbu

1. Základným cieľom AFK žiadosti o platbu (ďalej len „ŽoP“) je zabezpečenie splnenia zákonnosti, správnosti a oprávnenosti nárokovaných výdavkov a ostatných skutočností uvedených v ŽoP vrátane ich podpornej dokumentácie a ich súladu  s legislatívou EÚ a SR a zmluvou o poskytnutí NFP.
2. Proces AFK sa riadi ustanovením § 8 a základnými pravidlami finančnej kontroly a auditu v § 20 až 28 nasl. zákona o finančnej kontrole a audite.
3. Poskytovanie príspevku sa vykonáva na základe predloženej ŽoP prijímateľa v systéme ITMS, t. j. jej zaslaním poskytovateľovi z verejnej do neverejnej časti,[[12]](#footnote-13) po splnení podmienok zákonnosti, správnosti a oprávnenosti nárokovaných výdavkov a ostatných skutočností uvedených v ŽoP vrátane ich podpornej dokumentácie a ich súladu s legislatívou EÚ a SR a zmluvou o poskytnutí NFP.
4. Doručenie ŽoP v systéme ITMS (neverejná časť), je prvým úkonom smerujúcim voči poskytovateľovi, ktorým začína AFK ŽoP s výnimkou nedostupnosti ITMS v čase predloženia ŽoP. Ďalšou výnimkou je opätovná AFK, ktorá sa vykonáva z podnetu poskytovateľa, a to v rozsahu overenia skutočností, ktoré odôvodnili začatie opätovnej AFK.
5. Ako prvý krok pred samotným výkonom AFK ŽoP, t. j. pred predložením účtov, je potrebné, v súlade s článkom 74 ods. 2 NSU, na základe analýzy rizík určiť, akým spôsobom sa AFK ŽoP vykoná a či je potrebné vykonať aj FKnM.
6. K zisteniu spôsobu výkonu AFK ŽoP a FKnM sa vypracuje IMAR (príloha č. 3A), ktorý zároveň slúži aj ako kontrolný zoznam k zisteniu spôsobu výkonu AFK ŽoP a potreby výkonu FKnM. Za zabezpečenie auditného záznamu o výsledku a správnosti vykonanej analýzy rizík projektov Programu Interreg Slovensko - Česko 2021-2027 a Programu Interreg Slovensko - Rakúsko 2021 -2027 zodpovedá príslušný RO týchto programov.

### 2.4.1 Rizikovo orientovaný prístup pre výkon administratívnej finančnej kontroly ŽoP

1. AFK ŽoP sa v programovom období 2021-2027 vykonáva formou rizikovo orientovaného prístupu, ktorým sa určí rozsah overovaných skutočností a spôsob vykonania AFK ŽoP, v zmysle článku 74 ods. 2 NSU a ustanovení § 8 ods. 1 zákona o finančnej kontrole a audite a § 10 ods. 3 zákona o príspevkoch z fondov EÚ, v rozsahu nevyhnutnom k naplneniu cieľov AFK ŽoP.
2. Výkon AFK ŽoP môže byť v závislosti od vopred zistenej rizikovosti projektu vykonaný formou:
3. formálnej kontroly,
4. úplnej kontroly.
5. Na účel stanovenia formy výkonu AFK ŽoP pre Program Slovensko 2021 – 2027 a Program Rybné hospodárstvo 2021 - 2027 slúži Individuálny model analýzy rizík (ďalej aj „IMAR“), ktorý je v prílohe č. 3A, ktorý sa vypracováva spôsobom stanoveným v prílohe č. 3C, a to pre každú ŽoP.[[13]](#footnote-14) Vypracovanie IMAR sa zo strany PM vykoná ako prvý krok v rámci výkonu AFK ŽoP.
6. Individuálny model analýzy rizík je základným nástrojom rizikovo orientovaného prístupu pre výkon AFK ŽoP a má podobu súboru rizikových faktorov (základných, doplnkových a vylučovacích) s preddefinovanými agregačnými vzťahmi umožňujúcimi kalkuláciu rizikového indexu ŽoP (okrem vylučovacích, ktoré nemajú vplyv na kalkuláciu rizikového indexu ŽoP).
7. Vykonaním analýzy rizík danej ŽoP, t. j. porovnaním dosiahnutého celkového rizikového indexu danej ŽoP v ITMS so stanovenou hraničnou hodnotou rizikového indexu , sa zistí rizikovosť ŽoP.
8. Ak je ŽoP riziková, t. j. rizikový index ŽoP je rovný alebo vyšší ako je stanovená hraničná hodnota rizikového indexu, vykoná sa úplná kontrola. Úplná kontrola ŽoP zahŕňa kontrolu všetkých skutočností v zmysle § 6 ods. 4 zákona o finančnej kontrole a audite,[[14]](#footnote-15) okrem skutočností týkajúcich sa kontroly procesu verejného obstarávania (v prípade nerizikových VO) v zmysle zákona o verejnom obstarávaní. Posúdenie, či je verejné obstarávanie rizikovou skutočnosťou a musí byť predmetom kontroly, sa vykonáva v čase doručenia verejného obstarávania do systému ITMS a v čase výberu na doplnkovú kontrolu – podrobnosti viď. v kap. 2.6 tejto príručky. V prípade, ak verejné obstarávanie bolo predmetom overenia, poskytovateľ postupuje podľa kap. 2.4.1.1 bod 8 tejto príručky.
9. Ak ŽoP nie je riziková, t. j. rizikový index ŽoP je nižší ako stanovená hraničná hodnota rizikového indexu, vykonáva sa len formálna kontrola. V odôvodnených prípadoch je možné určiť ŽoP do úplnej kontroly aj v prípade podľa prvej vety tohto bodu, a to prostredníctvom identifikovania a popisu akéhokoľvek iného rizika prostredníctvom VRF [4]. Napr. viď. príloha č. 3A, záložka „Register RF, DRF, VRF“ text v opise VRF [4].
10. Formálnou kontrolou sa overia len určené (relevantné) skutočnosti predloženej ŽoP a jej príloh, t. j. v rozsahu kontrolných otázok určených pre výkon formálnej kontroly (príloha č. 1A).
11. Za úplnú kontrolu AFK ŽoP sa považuje aj overenie výdavkov predkladaných zjednodušenou formou v zmysle Prílohy č. 1 vzoru Príručky pre prijímateľa.
12. Model analýzy rizík sa neuplatňuje na určenie spôsobu vykonania opätovnej AFK ŽoP. Rozsah opätovnej AFK ŽoP je určený § 20, ods. 1 zákona o finančnej kontrole a audite.
13. Validácia modelu analýzy rizík, vykonávaná za účelom overovania správnosti nastavenia modelu analýzy rizík, sa vykoná v súlade s prílohou č. 4. Výstupom validácie je kontrolný zoznam uvedený v prílohe č. 5.
14. Pre Program Interreg Slovensko - Česko 2021-2027 a Program Interreg Slovensko - Rakúsko 2021 -2027 sa neuplatňujú odseky 3. až 8. Tým však nie je dotknutá povinnosť aplikovať rizikovo orientovaný prístup pri výkone AFK ŽoP.

#### 2.4.1.1 Výkon administratívnej finančnej kontroly ŽoP

1. Kontrola každej ŽoP musí byť vykonaná minimálne formou AFK (jednou z možností, uvedených v kapitole 2.3 ods. 3 písm. a) až d)) s osobitným predmetom kontroly podľa typu predkladanej ŽoP:
2. Žiadosť o platbu – refundácia alebo zúčtovanie zálohovej platby alebo poskytnutie predfinancovania;
3. Žiadosť o platbu - poskytnutie zálohovej platby;
4. Žiadosť o platbu - zúčtovanie predfinancovania.
5. V závislosti od formy preukazovania oprávnenosti výdavkov, predmetom AFK ŽoP môže byť:
6. kontrola splnenia podmienok alebo
7. kontrola výsledkov alebo
8. kombinácia uvedených kontrol v písm. a) a b),
9. kontrola splnenia podmienok, resp. dosiahnutia výstupov/výsledkov (v prípade FNLC).
10. Overenie týchto skutočností poskytovateľ zaznamenáva v príslušnom kontrolnom zozname ku kontrole projektu (príloha č. 1B, 1C alebo 1D). Poskytovateľ je oprávnený rozšíriť okruh kontrolných otázok v uvedenom kontrolnom zozname v nadväznosti na špecifiká a potreby programu alebo jeho časti, prípadne výzvy.
11. Ak prijímateľ predložil k ŽoP neúplnú alebo nesprávnu dokumentáciu, na základe ktorej nie je možné sa dostatočne uistiť, že nárokované výdavky v ŽoP sú zákonné a správne[[15]](#footnote-16) a teda oprávnené, ak si poskytovateľ potrebuje správnosť údajov alebo dokumentov overiť ďalšou dokumentáciou, vyzve prijímateľa na doplnenie, pričom mu určí primeranú lehotu na doplnenie dokladov alebo poskytnutie informácií. V čase od zaslania žiadosti o doplnenie do času predloženia požadovaných dokladov alebo informácií, resp. uplynutím lehoty a to tým dátumom, ktorý nastane skôr, lehota určená na vykonanie AFK ŽoP v Príručke k finančnému riadeniu fondov EÚ na programové obdobie 2021 – 2027[[16]](#footnote-17) neplynie. O pozastavení plynutia lehoty na ukončenie AFK ŽoP sa odporúča prijímateľa informovať v zaslanej výzve na doplnenie.
12. Ak vykonávanou AFK ŽoP vzniká podozrenie z nezrovnalosti, alebo ak si poskytovateľ potrebuje správnosť údajov alebo dokumentov overiť u inej fyzickej alebo právnickej osoby (ďalej aj „tretej osoby“[[17]](#footnote-18)), ktorá disponuje týmito dokladmi alebo informáciami (napr. faktúrami, prepravnými dokladmi, alebo výsledkami kontrol, vyšetrovaní, overovaní, rozhodnutím a pod.), poskytovateľ požiada túto osobu o poskytnutie súčinnosti alebo informácií.[[18]](#footnote-19) Vykonaním úkonu (zaslaním žiadosti o poskytnutie súčinnosti tretej osobe) sa výkon AFK ŽoP prerušuje a lehota na ukončenie AFK ŽoP uvedená v Príručke k finančnému riadeniu fondov EÚ na programové obdobie 2021 – 202716, do času poskytnutia súčinnosti treťou osobou, neplynie. O pozastavení plynutia lehoty na ukončenie AFK ŽoP sa odporúča prijímateľa informovať, pokiaľ by touto informáciou nedošlo k zmareniu výkonu inej kontroly, od ktorej je závislé rozhodnutie o oprávnenosti výdavkov v overovanej ŽoP (napr. ak sa má vykonať neohlásená FKnM poskytovateľom u dodávateľa).
13. Ak poskytovateľ pri AFK ŽoP zistí, že je potrebné niektoré skutočnosti overiť u prijímateľa na mieste a nie je možné požadované dokumenty predložiť v rámci AFK, prípadne mu táto povinnosť vyplynie z  výsledku analýzy rizík uvedenom v Individuálnom modeli analýzy rizík (príloha č. 3A), poskytovateľ vykoná aj FKnM. Kontrola ŽoP formou FKnM však nemôže nahradiť kontrolu ŽoP formou AFK. V takomto prípade, predmetom kontroly je minimálne kontrola ŽoP  formou kontroly „administratívna finančná kontrola a finančná kontrola na mieste“ s uvedeným príslušným príznakom o rozsahu vykonanej AFK ŽoP, t. j. jedna z možností, uvedená v kapitole 2.3 ods. 3 písm. c), resp. d) a v rolovacej lište príslušného KZ.
14. Ak poskytovateľ zistí nedostatky v postupe prijímateľa, partnera, užívateľa alebo dodávateľa pri realizácii projektu je oprávnený zamietnuť platbu alebo upraviť výšku platby pre projekt alebo jeho časť.[[19]](#footnote-20)
15. Ak sa v predloženej ŽoP nachádzajú výdavky, ktoré podliehajú kontrole verejného obstarávania, zohľadní poskytovateľ výsledok tejto kontroly v rámci (čiastkovej) správy alebo záznamu k vykonanej kontrole ŽoP. Poskytovateľ sa v správe z kontroly VO odvolá na protokol ÚVO ako SO, ktorý obsahuje zistenia, ktoré mali alebo mohli mať vplyv na výsledok verejného obstarávania a zohľadní percentuálnu sadzbu finančnej opravy za zistenia, ktoré mali alebo mohli mať vplyv na výsledok VO alebo obstarávania v správe z AFK alebo sa odvolá na záznam v prípade, ak ÚVO ako SO neidentifikoval zistenia, ktoré mali alebo mohli mať vplyv na výsledok verejného obstarávania. Ak verejné obstarávanie nebolo predmetom kontroly, poskytovateľ informáciu o nevykonaní kontroly uvedie do (čiastkovej) správy alebo záznamu k vykonanej kontrole ŽoP.
16. Vo vzťahu k  ŽoP postupuje ďalej poskytovateľ podľa podmienok a postupov definovaných v  Príručke k finančnému riadeniu fondov EÚ na programové obdobie 2021 – 2027.16

10. V prípade zistenia neoprávnených výdavkov najmä v rámci úplnej AFK ŽoP, ktoré sa týkajú výdavkov deklarovaných aj v predchádzajúcich ŽoP (napr. mzdové výdavky tej istej osoby) overených formálnou kontrolou, tieto predchádzajúce ŽoP sa overia formou opätovnej AFK ŽoP so zameraním na príslušné výdavky alebo FKnM.

A – Administratívna finančná kontrola ŽoP

Zohľadnenie výsledku kontroly

VO/uplatnenie FK

* oznámenie o nevykonaní kontroly VO
* správa z kontroly VO

(protokol/záznam)

Prijímateľ

ŽoP cez ITMS

Celá podporná dokumentácia ŽoP

Poskytovateľ

riziková ŽoP

Začatie AFK ŽoP

Boli identifikované

zistenia?

Vykonanie úplnej kontroly ŽoP

Vykonanie AR AFK ŽoP

neriziková ŽoP

**(Čiastková) správa z AFK ŽoP/záznam**

Zohľadnenie námietok prijímateľa

Námietky

prijímateľa

Návrh (čiastkovej)

správy/záznamu

Vykonanie formálnej kontroly ŽoP

nie

áno

### 2.5 Finančná kontrola na mieste

1. Proces FKnM sa riadi ustanovením § 9 a základnými pravidlami finančnej kontroly a auditu v § 20 až 28 nasl. zákona o finančnej kontrole a audite.
2. Cieľom FKnM je overenie, najmä či (sa):
   1. aktivity projektu reálne vykonávajú alebo prebiehajú,
   2. vykonávajú v súlade s harmonogramom projektu,
   3. spolufinancované obstarané tovary, stavebné práce a služby použili/zabudovali alebo používajú/zabudovávajú na realizáciu aktivít projektu/do výstupov projektu,
   4. opatrenia v oblasti informovania a viditeľnosti aplikujú v súlade s uzatvorenou zmluvou o poskytnutí NFP,
   5. deklarované práce reálne vykonali,
   6. prijímateľ alebo jeho partner vedie evidenciu alebo účtovníctvo o výdavkoch projektu v súlade s ustanovením § 38 zákona o príspevkoch z fondov EÚ,
   7. uchováva dokumentácia projektu v súlade s uzatvorenou zmluvou o poskytnutí NFP.
3. Zároveň poskytovateľ získava v rámci FKnM informácie o samotnom priebehu aktivít projektu na mieste realizácie, oboznámi sa s problémami, ktoré prijímateľ musel riešiť alebo aktuálne rieši v súvislosti s realizáciou projektu, zbiera návrhy na zlepšenie procesu implementácie projektov a k vylepšeniu procesu systému riadenia a kontroly projektov financovaných z fondov EÚ (získanie spätnej väzby).
4. Počas realizácie aktivít projektu/realizácie projektu sa overia nasledovné osobitné predmety kontroly:
   1. skutočné dodanie tovarov, uskutočnenie stavebných prác alebo poskytovanie služieb ako aj vykonania prác vrátane tých, u ktorých boli poskytnuté preddavkové platby/overiteľný predmet ZVV alebo FNLC (výstup/výsledok/vopred stanovená dokumentácia preukazujúca vznik nároku na úhradu ocenenej jednotky nákladov, oceneného jednorázovou platbou, preukázaná základňa pre paušálne financovanie a pod.),
   2. informovanie a viditeľnosť,
   3. vedenie účtovníctva alebo evidencie o skutočnostiach týkajúcich sa projektu,
   4. uchovávanie (archivácia) dokumentov a podkladov súvisiacich s projektom.

Týmto nie je dotknuté oprávnenie poskytovateľa vykonať FKnM aj s iným predmetom kontroly, ktorý si určí poskytovateľ.

1. Intenzita, frekvencia a pokrytie overovania na mieste v rámci FKnM závisia od zložitosti implementácie projektu, výšky verejnej podpory pre projekt, úrovne rizika identifikovaného pri overovaní zo strany poskytovateľa, rozsahu podrobných kontrol počas AFK a auditov systému riadenia a kontroly ako celku zo strany OA, ako aj od typu dokumentácie, ktorú predloží prijímateľ. K potrebe vykonania FKnM spolu alebo popri AFK ŽoP slúži IMAR daného projektu, ktorého súčasťou je aj analýza rizík FKnM, v súlade s článkom 74 ods. 2 NSU. Uvedená analýza rizík sa nevzťahuje na projekty cezhraničnej spolupráce. Poskytovateľ príspevku cezhraničnej spolupráce si na tento účel vypracuje osobitnú rizikovú analýzu rizík FKnM so zohľadnením špecifík implementácie projektov cezhraničnej spolupráce.
2. Pri výzvach s veľkým počtom malých projektov (s nízkou hodnotou NFP na projekt, napr. do 20 000 EUR), sa overenie skutočností uvedených v bode 3. a 4. tejto kapitoly, vykoná minimálne AFK ŽoP, pričom ŽoP zo strany prijímateľa, vrátane jeho partnera, ak prijímateľ realizuje projekt spolu s partnerom, musí byť poskytnutá kompletná relevantná dokumentácia (vrátane dokumentácie preukazujúcej reálnosť projektu) a zachovaný princíp „hodnoty za peniaze.“ Pri každej ŽoP, nevynímajúc tieto malé projekty, je potrebné vykonať aj analýzu rizík FKnM, ktorá je súčasťou IMAR. Ak sa počas AFK ŽoP, týchto projektov, zistí značný (významný) objem neoprávnených výdavkov, poskytovateľ preverí ich dosah a zároveň, podľa potreby, prijme systémové opatrenia. K dostatočnému uisteniu, využije vykonanie FKnM tam, kde je to efektívne. T. j. na tých projektoch danej výzvy, kde existuje indícia, že dochádza k najvyššej miere neoprávnenosti výdavkov, náklady spojené s výkonom FKnM sú nižšie ako výkon FKnM iného projektu ale s rovnakou indíciou neoprávnenosti výdavkov a pod.
3. Ak počas realizácie projektu vznikne nepredvídaná udalosť (krízová situácia[[20]](#footnote-21), m**imoriadna situácia, mimoriadna udalosť[[21]](#footnote-22), krízový stav[[22]](#footnote-23) a pod.),** ktorá objektívne bráni samotnému výkonu FKnM, v takomto prípade sa FKnM vykoná po pominutí okolností, ktoré bránili výkonu FKnM, alebo ich obmedzovali. V týchto situáciách, ale nie iba v nich, odporúčame vo väčšej miere využívať aj ďalšie zákonné možnosti poskytovateľa, ktorými je možné získať dostatočné uistenie sa poskytovateľa o správnosti a oprávnenosti poskytnutých finančných prostriedkov. Jednou z týchto možností je napr. využívať inštitút FKnM u tretích osôb (dodávateľov, zamestnancov, iných orgánov a pod.), ktoré disponujú potrebnou dokumentáciou alebo informáciami potrebnými k tomuto uisteniu sa a ktoré sú poskytovateľovi povinné na jeho požiadanie poskytnúť potrebnú súčinnosť. K zefektívneniu výkonu FKnM a vzhľadom na charakter projektov odporúčame skutočnosti, ako je napr. splnenie podmienky viditeľnosti, informovania a komunikácie, ktoré je možné overiť na príslušnom webovom sídle prijímateľa, priebežne overovať prostredníctvom internetu bez potreby fyzickej prítomnosti poskytovateľa na mieste realizácie projektu.
4. V čase udržateľnosti projektu, sa v projektoch, kde je to relevantné,[[23]](#footnote-24) FKnM overuje najmä, či sa napĺňa cieľ projektu a či sa majetok obstaraný z nenávratného finančného príspevku používa na tie účely, na ktorý bol obstaraný a či nedošlo k niektorej z týchto skutočností, uvedených v článku 65 NSU:
5. ukončeniu alebo presunu výrobnej činnosti mimo regiónu úrovne NUTS 2, v ktorom projekt podporu získal,
6. zmene vlastníctva položky infraštruktúry, ktorá poskytuje firme alebo orgánu verejnej moci nenáležité zvýhodnenie,
7. podstatnej zmene, ktorá ovplyvňuje povahu projektu, ciele alebo podmienky vykonávania, čo by spôsobilo narušenie pôvodných cieľov projektu,
8. porušeniu pravidiel štátnej pomoci ohľadom povinnosti zachovať investíciu.
9. Pokiaľ k výkonu FKnM nedôjde z dôvodu identifikovanej potreby vykonať ju na základe IMAR, ktorý sa vypracováva spolu s analýzou rizík AFK ŽoP, možno ju vykonať z iniciatívy poskytovateľa kedykoľvek, nakoľko RO zodpovedá za riadenie programu v záujme plnenia cieľov programu ako aj za zachovanie zdravého finančného riadenia, v prípade SO, SO zodpovedá v rozsahu delegovaných úloh v súlade s uzatvorenou Zmluvou o poverení na vykonávanie časti úloh riadiaceho orgánu sprostredkovateľským orgánom. FKnM je jedným z nástrojov na predchádzanie nezrovnalostiam, k ich odhaľovaniu a náprave. Aj prostredníctvom nej sa vykonáva kontrola pred potvrdením zákonnosti a správnosti výdavkov zaznamenaných v účtoch v zmysle článku 98 NSU. Napr. v prípadoch neplnenia si povinností prijímateľa vyplývajúcich zo zmluvy o poskytnutí NFP, na základe identifikácie iných nedostatkov a skutočností ohrozujúcich implementáciu alebo financovanie projektu, na základe podnetu na FKnM od tretích subjektov (napr. závery z kontroly orgánu auditu), resp. na základe iných objektívnych dôvodov alebo aj náhodne, len na overenie, či sa projekt realizuje ale taktiež aj v prípade tretej osoby.
10. Gestor HP alebo ním poverená osoba bude oprávnená sa po dohode s poskytovateľom zúčastniť vykonávanej FKnM ako prizvaná osoba.
11. FKnM nie je potrebné vykonať na tých predmetoch kontroly, ktoré boli overené, inými oprávnenými osobami na výkon kontroly/auditu, bez zistení.
12. Pre výkon FKnM sa použije kontrolný zoznam Príloha č. 1E.

### 2.6 Finančná kontrola verejného obstarávania/obstarávania

1. Základným cieľom finančnej kontroly VO je zabezpečenie overenia súladu verejného obstarávania/obstarávania so zákonom o verejnom obstarávaní, Príručkou pre žiadateľov/prijímateľov k procesu a kontrole verejného obstarávania/obstarávania a so zmluvou o poskytnutí NFP, t. j. aj overenie postupov, na ktoré sa nevzťahuje pôsobnosť zákona o verejnom obstarávaní. Kontrola verejného obstarávania/obstarávania sa vykonáva zo strany poskytovateľa ako finančná kontrola podľa zákona o finančnej kontrole a audite. V prípade, že riadiaci orgán deleguje túto právomoc na ÚVO ako sprostredkovateľský orgán v súlade s článkom 71 ods. 3 NSU, ÚVO vykonáva kontrolu verejného obstarávania podľa ZVO[[24]](#footnote-25) a Príručky pre žiadateľov/prijímateľov k procesu a kontrole verejného obstarávania.
2. Doručenie verejného obstarávania spolu so žiadosťou o posúdenie verejného obstarávania v systéme ITMS (neverejná časť) je prvým úkonom smerujúcim voči poskytovateľovi. V prvom kroku výkonu finančnej kontroly VO je potrebné určiť, či je potrebné finančnú kontrolu vykonať, pričom toto určenie sa vykoná prostredníctvom analýzy rizík verejného obstarávania.
3. Ak bolo verejné obstarávanie vyhodnotené poskytovateľom na základe ním vykonanej analýzy rizík ako rizikové, pred predložením výdavkov z verejného obstarávania do ŽoP, zašle poskytovateľ žiadosť o výkon kontroly na ÚVO prostredníctvom ITMS (modul Komunikácia) a zároveň vykoná vecnú kontrolu vo fáze po uzavretí zmluvy s úspešným uchádzačom (tento typ kontroly nevykonáva ÚVO ako sprostredkovateľský orgán). Predmetom finančnej kontroly vykonávanej poskytovateľom je kontrola vecného súladu predmetu obstarávania, návrhu zmluvných podmienok a iných údajov so schválenou ŽoNFP a účinnou zmluvou o poskytnutí NFP (napr. posúdenie súladu s výškou schváleného príspevku, súladu lehoty realizácie a lehoty ukončenia aktivít projektu, posúdenia vecného zadania zákazky v rámci jeho oprávnenosti na spolufinancovanie, posúdenie súladu technického riešenia/zadania so schváleným technickým zadaním/riešením v zmluve o poskytnutí NFP a pod.).
4. Výkon analýzy rizík verejného obstarávania sa aplikuje aj na proces obstarávania a aj na zmenu zmluvy s dodávateľom, t. j. dodatok k zmluve s dodávateľom z verejného obstarávania/ obstarávania.
5. V prípade opätovnej kontroly verejného obstarávania/dodatku, napr. na základe výsledkov auditu, poskytovateľ rizikovú analýzu nevykonáva.
6. Pre verejné obstarávania, ktoré sú súčasťou fázovaných projektov, sa vykonáva samostatný postup rizikovej analýzy definovaný v kap. 2.6.2 tejto príručky.

### 2.6.1 Rizikovo orientovaný prístup pre výkon finančnej kontroly verejného obstarávania

1. Finančná kontrola verejného obstarávania sa v programovom období 2021-2027 vykonáva formou rizikovo orientovaného prístupu, ktorým sa určí vykonanie kontroly verejného obstarávania, v zmysle ustanovení § 8 ods. 1 zákona o finančnej kontrole a audite a § 10 ods. 3 zákona o príspevkoch z fondov EÚ.
2. Analýza rizík verejného obstarávania sa vykonáva výhradne pre verejné obstarávania po podpise zmluvy s dodávateľom. V závislosti od výsledku analýzy rizík verejného obstarávania, ktorou sa určuje rizikovosť verejného obstarávania, sa finančná kontrola verejného obstarávania vykoná alebo nevykoná.
3. Na účel vykonania analýzy rizík verejného obstarávania slúži Individuálny model analýzy rizík verejného obstarávania (ďalej aj „IMARVO“), ktorý je v prílohe č. 7A a 7B, a ktorý sa vypracováva spôsobom stanoveným v prílohe č. 8.
4. IMARVO je základným nástrojom rizikovo orientovaného prístupu pre výkon finančnej kontroly verejného obstarávania a má podobu súboru rizikových faktorov s preddefinovanými agregačnými vzťahmi umožňujúcimi určenie prístupu k výkonu finančnej kontroly verejného obstarávania, t. j. či sa kontrola vykoná alebo nevykoná.
5. Vykonaním analýzy rizík verejného obstarávania sa zistí rizikovosť daného verejného obstarávania. Ak je verejné obstarávanie rizikové, kontrola sa vykoná. Ak verejné obstarávanie nie je rizikové, kontrola sa nevykoná. Podrobný opis spôsobu určovania rizikovosti ako aj následné určovanie prístupu ku kontrole verejného obstarávania je stanovený v prílohe č. 8.
6. K  analýze rizík verejného obstarávania sa vypracuje kontrolný zoznam k  analýze rizík verejného obstarávania (príloha č. 9).
7. Za vykonanie analýzy rizík verejného obstarávania a určenie prístupu ku kontrole je zodpovedný poskytovateľ, t. j.SO alebo organizačný útvar RO zodpovedný za implementáciu Programu Slovensko 2021 – 2027.
8. V prípade, že riadiaci orgán deleguje výkon kontroly na ÚVO ako sprostredkovateľský orgán, v súlade s článkom 71 ods. 3 NSU, ÚVO vykonáva kontrolu verejného obstarávania podľa § 184q a nasl. ZVO. Úprava ZVO vymedzuje dve základné formy výkonu kontroly, a to:

- predbežnú kontrolu (§ 184r ZVO), ktorá má rýdzo návrhový charakter, t. j. sa vykonáva výlučne na žiadosť prijímateľa, pričom ZVO stanovuje, pre ktoré zákazky je predbežná kontrola obligatórna a pre ktoré fakultatívna a

- kontrolu po uzavretí zmluvy (§ 184s ZVO), ktorá sa vykonáva ex offo, t. j. z vlastného podnetu orgánu kontroly alebo na základe podnetu poskytovateľa.

1. Poskytovateľ prostredníctvom ITMS (modul Komunikácia) informuje ÚVO o potrebe vykonať finančnú kontrolu daného verejného obstarávania / obstarávania / dodatku. V prípade, že finančnú kontrolu verejného obstarávania / obstarávania / dodatku nie je potrebné vykonať, poskytovateľ bez zbytočného odkladu informuje prijímateľa prostredníctvom ITMS, že finančná kontrola nebude vykonaná z dôvodu, že verejné obstarávanie / obstarávanie / dodatok bolo vyhodnotené ako nerizikové. ÚVO ako sprostredkovateľský orgán sa v prípade nerizikového verejného obstarávania / obstarávania / dodatku neinformuje.
2. Model analýzy rizík verejného obstarávania je predmetom pravidelnej validácie. Validácia modelu analýzy rizík verejného obstarávania predstavuje overenie správnosti nastavenia predmetného modelu. Súčasťou validácie modelu je doplnkový kontrolný mechanizmus.
3. Doplnkový kontrolný mechanizmus sa aplikuje na verejné obstarávania/obstarávania, ktoré neboli predmetom finančnej kontroly vykonanej na základe výsledku analýzy rizík daného verejného obstarávania. Účelom validácie modelu je získať minimálnu požadovanú mieru uistenia o zákonnosti a správnosti realizácie verejného obstarávania/obstarávania na vzorke tých verejných obstarávaní/obstarávaní, pri ktorých nebola vykonaná finančná kontrola. Podrobný opis doplnkového kontrolného mechanizmu je v prílohe č. 8.
4. Administrátor modelu analýzy rizík verejného obstarávania je zamestnanec poskytovateľa vykonávajúci systémovú správu modelu analýzy rizík verejného obstarávania, koordinačné a metodické činnosti, t. j. najmä validáciu modelu analýzy rizík verejného obstarávania a naň nadväzujúce prípadné úpravy predmetného modelu vrátane úpravy šablóny IMARVO.
5. Výkon validácie modelu AR je zabezpečovaný RO v súčinnosti s SO a organizačným útvarom RO zodpovedným za implementáciu Programu Slovensko 2021 – 2027. Organizačný útvar RO zodpovedný za implementáciu Programu Slovensko 2021 – 2027 a SO vykonáva validácie na úrovni časti programu, za ktorej implementáciu zodpovedá v zmysle Zmluvy o poverení na vykonávanie časti úloh riadiaceho orgánu, a to v rozsahu sumarizácie dát, ktoré postupuje na RO (výsledkov AR VO, výsledkov z vykonaných finančných kontrol verejných obstarávaní/obstarávaní vrátane vecných kontrol, dát poskytnutých ÚVO ako sprostredkovateľským orgánom (ak relevantné), záverov z kontrol a auditov iných orgánov, a pod.) RO vykonáva validácie na úrovni Programu, za ktorý zodpovedá (validácie na agregovanej úrovni Programu), zabezpečuje systémovú správu modelu analýzy rizík verejného obstarávania/obstarávania, koordinačné a metodické činnosti. V prípade, že RO deleguje právomoc kontroly verejného obstarávania/obstarávania na ÚVO ako sprostredkovateľský orgán v súlade s článkom 71 ods. 3 NSU, ÚVO spolupracuje pri interpretácii dát a výsledkov finančných kontrol s  SO, organizačným útvarom RO zodpovedným za implementáciu Programu Slovensko 2021 – 2027 ako aj RO. Podrobný opis validácie je v prílohe č. 8.

##### B - Kontrola VO po uzavretí zmluvy s dodávateľom v prípade zapojenia ÚVO ako sprostredkovateľského orgánu

Prijímateľ

Žiadosť o posúdenie VO/obstarávania

Dokumentácia k VO

Poskytovateľ

Vykonanie AR VO/obstarávania

Oznámenie o nevykonaní kontroly VO

VO nie je rizikové

VO je rizikové

Kontrola vecného súladu VO so ZoNFP bez zistení RO

Zohľadnenie výsledku kontroly ÚVO (Protokolu/

Záznamu)

Kontrola bez zistení

Začatie AFK VO podľa § 8 zákona o finančnej kontrole a auditez. (vecného súladu so zmluvou)

Kontrola vecného súladu VO so ZoNFP so zisteniami RO

Kontrola so zisteniami

Žiadosť o kontrolu VO/obstarávania  zaslaná ÚVO v ITMS (modul „Komunikácia“)&y

Návrh správy z kontroly VO

Námietky prijímateľa voči zisteniam týkajúcim sa vecného súladu VO so ZoNFP

ÚVO (SO)

Zohľadnenie námietok prijímateľa

Kontrola po uzavretí zmluvy v zmysle zákona o verejnom obstarávaní (§ 184s) a Príručky k procesu a kontrole VO\*

**Správa z kontroly VO**

Oznámenie o začatí

kontroly VO

\* Viac prehľadných informácii ku kontrole VO zo strany ÚVO je možné získať v rámci Príručky pre žiadateľov/prijímateľov k procesu a kontrole verejného obstarávania/obstarávania a na webovej stránke ÚVO (uvo.gov.sk)

### 2.6.2 Kontrola verejných obstarávaní pri fázovaných projektoch financovaných z programového obdobia 2014 – 2020 a zároveň z programového obdobia 2021 – 2027

1. NSU, a tiež ani oznámenie komisie - Usmernenie k ukončeniu operačných programov prijatých na účely využívania pomoci z Európskeho fondu regionálneho rozvoja, Európskeho sociálneho fondu, Kohézneho fondu a Európskeho námorného a rybárskeho fondu a programov cezhraničnej spolupráce v rámci nástroja predvstupovej pomoci (IPA II) (2014 – 2020) (2022/C 474/01) nestanovuje jasné pravidlá pre fázované projekty, financované z programového obdobia 2014 – 2020 a zároveň z programového obdobia 2021 – 2027, týkajúce sa zjednodušeného postupu, resp. vynechania postupu pre overenie podmienok vecnej oprávnenosti výdavkov, ktorej súčasťou je aj overenie súladu obstarania tovarov, stavebných prác a služieb, v rámci projektu s príslušnou legislatívou, t. j. najmä zákonom čo verejnom obstarávaní a smernicou európskeho parlamentu a Rady 2014/24/EÚ o verejnom obstarávaní a o zrušení smernice 2004/18/ES.
2. V súlade s princípom efektívnosti a princípom účelnosti podľa zákona o príspevkoch z fondov EÚ by mala byť primerane zohľadnená skutočnosť, že proces VO už bol predmetom kontroly. Pri kontrole VO v rámci implementácie programového obdobia 2021 – 2027 pri projektoch, ktoré sú financované z programového obdobia 2014 – 2020 a zároveň z programového obdobia 2021 – 2027 je preto potrebné uplatniť nasledovný postup rizikovej analýzy pre verejné obstarávanie v rámci fázovaných projektov v IMAR VO hárok Analýza rizík VO fázovaných projektov:

- v prípade, ak sa poskytovateľ pre druhú fázu nemení, nie je potrebné vykonať opätovnú kontrolu vereného obstarávania. V prípade, ak poskytovateľ nadobudne pochybnosti o správnosti výsledkov predchádzajúcej kontroly, môže zaslať žiadosť o výkon kontroly na ÚVO ako SO, pričom musí spolu so žiadosťou o výkon kontroly na ÚVO predložiť aj zdôvodnenie pochybností poskytovateľa.

- v prípade, že ide o verejné obstarávanie, kde v rámci kontroly vykonanej v programovom období 2014 – 2020 poskytovateľom neboli identifikované také zistenia, za ktoré by bola na daný projekt udelená finančná oprava z dôvodu porušenia pravidiel verejného obstarávania, tak na danom verejnom obstarávaní poskytovateľ aplikuje rizikovú analýzu podľa kapitoly 2.6.1. tejto príručky. Ak dané verejné obstarávanie bude v zmysle záverov rizikovej analýzy vyhodnotené ako rizikové, bude následne predmetom kontroly ÚVO ako sprostredkovateľského orgánu.

- s cieľom zachovať princíp proporcionality, poskytovateľ postupuje pri týchto projektoch individuálne s ohľadom na podstatné okolnosti týkajúce sa projektu, najmä zohľadní výsledky auditných záverov na danom verejnom obstarávaní (EK, OA, CO, ...). V prípade, že verejné obstarávanie bolo predmetom auditného alebo certifikačného overovania v programovom období 2014 – 2020, ktorého výsledkom neboli zistenia s udelením finančnej opravy na projekt z dôvodu porušenia pravidiel verejné obstarávanie, takéto verejné obstarávanie, bez ohľadu na výsledok rizikovej analýzy, nebude predmetom kontroly ÚVO ako SO.

- v prípade, že ide o verejné obstarávanie, pri ktorom v rámci kontroly vykonanej v programovom období 2014 – 2020 poskytovateľom boli identifikované také zistenia, za ktoré by bola na daný projekt udelená finančná oprava z dôvodu porušenia pravidiel verejného obstarávania, a poskytovateľ nemá pochybnosti o správnosti výsledkov predchádzajúcej kontroly, resp. ak rozsah zistení a výška finančnej opravy boli potvrdené auditnými zisteniami, poskytovateľ prevezme výsledky predchádzajúcej kontroly verejné obstarávanie.

1. V prípade, že došlo v projekte v prvej fáze k odstúpeniu od zmluvy s dodávateľom a prijímateľ plánuje na druhú fázu vyhlásiť nové verejné obstarávanie, takéto verejné obstarávanie je potrebné riešiť štandardným postupom, akoby sa jednalo o nové verejné obstarávanie v rámci PO 2021-2027. Rovnako pri dodatkoch k zmluve s dodávateľom uzavreté pre druhú fázu projektu je potrebné postupovať v zmysle postupov nastavených pre PO 2021 – 2027 a vykonať rizikovú analýzu.

### 2.7 Spoločné ustanovenia

1. Ku kontrole projektu sa nevydávajú osobitné vzory, ktoré sa vyhotovujú v zmysle zákona o finančnej kontrole (napr. poverenie na vykonanie kontroly, správa z kontroly a pod.). Poskytovateľ môže použiť vlastný vzor alebo odporúčaný vzor, ktorý je v prílohe metodického usmernenia sekcie auditu a kontroly Ministerstva financií SR č. MF/006646/2022-1411 k finančnej kontrole. Vyhotovený dokument však musí obsahovať:

a) minimálne náležitosti ustanovené zákonom o finančnej kontrole,

b) identifikačný kód ITMS projektu /identifikačný kód ITMS ŽoP,

c) povinné náležitosti súvisiace s publicitou (napr. vlajka EÚ),

d) návrh (čiastkovej) správy/(čiastková) správa z kontroly musí obsahovať aj podrobný popis zistených nedostatkov spolu s ich odôvodnením, ako aj spôsoby ich zistenia alebo ďalšie skutočnosti, ktoré sa pri kontrole vyskytli, alebo ktoré boli pri kontrole zohľadnené (ak je to relevantné),

e) pri každom zistenom nedostatku uvádzanom v návrhu (čiastkovej) správy a v (Čiastkovej) správe z kontroly poskytovateľ uvádza príslušný „kód zistenia“ podľa prílohy č. 11, ktorý uvádza aj v ITMS pri zaevidovaní nedostatku identifikovaného v rámci AFK a FKnM v príslušnom module, spolu so všetkými údajmi o identifikovanom nedostatku ako je typ nedostatku, kód nedostatku, závažnosť zistenia, atď,

f) návrh (čiastkovej) správy/(čiastková) správa z kontroly musí obsahovať aj poučenie o možnosti podať v určenej lehote písomné námietky k zisteným nedostatkom, navrhnutým odporúčaniam, k lehote na predloženie písomného zoznamu prijatých opatrení a k lehote na splnenie prijatých opatrení uvedeným v návrhu čiastkovej správy alebo v návrhu správy,

g) tam kde je to relevantné, odporúčame uvádzať aj poučenie dotknutých osôb o ich právach a povinnostiach a o dôsledkoch nesplnenia si týchto povinností (napr. v oznámení o začatí kontroly, výzve na doplnenie),

h) v návrhu (čiastkovej) správy z kontroly/(čiastkovej) správe z kontroly je potrebné uviesť formu kontroly zhodnú s uvedenou formou kontroly v kontrolnom zozname, aby bol aj prijímateľ informovaný v akom rozsahu bola finančná kontrola vykonaná.

# 3 Prílohy

Príloha č. 1A Kontrolný zoznam ku kontrole projektu pre AFK ŽoP (formálna kontrola) - refundácia alebo zúčtovanie zálohovej platby alebo poskytnutie predfinancovania

Príloha č. 1B Kontrolný zoznam ku kontrole projektu pre AFK ŽoP (úplná kontrola) - refundácia alebo zúčtovanie zálohovej platby alebo poskytnutie predfinancovania

Príloha č. 1C Kontrolný zoznam ku kontrole projektu pre AFK ŽoP - poskytnutie zálohovej platby

Príloha č. 1D Kontrolný zoznam ku kontrole projektu pre AFK ŽoP - zúčtovanie predfinancovania

Príloha č. 1E Kontrolný zoznam ku kontrole projektu pre finančnú kontrolu na mieste, pre overenie oprávnenosti vybraných skupín výdavkov na základe Príručky k oprávnenosti výdavkov ako aj k overeniu plnenia si povinností prijímateľa vyplývajúcich mu zo vzoru Zmluvy o poskytnutí nenávratného finančného príspevku

Príloha č. 2 Kontrolný zoznam k zisteniu spôsobu výkonu AFK ŽoP a potreby výkonu FKnM – zrušená

Príloha č. 3A Individuálny model analýzy rizík

Príloha č. 3b Chronológia IMAR – 1. časť - zrušená

Príloha č. 3b Chronológia IMAR – kalkulácia RF [10] – 2. časť - zrušená

Príloha č. 3C Správa IMAR

Príloha č. 3D Prehľad počtu projektov prijímateľov v ITMS2014+

Príloha č. 4 Postup a popis činností validácie modelu AR

Príloha č. 4A Výber vzorky pre opätovnú AFK ŽoP – postup

Príloha č. 4B Výber vzorky pre opätovnú AFK ŽoP - model

Príloha č. 5 Kontrolný zoznam k validácii modelu AR

Príloha č. 6 Kontrolný zoznam k overeniu správnosti údajov v IMAR - zrušená

Príloha č. 7 Individuálny model AR VO – zrušená

Príloha č. 7A Individuálny model AR VO pre zákazky vyhlásené do 31. 7. 2024

Príloha č. 7B Individuálny model AR VO pre zákazky vyhlásené od 1. 8. 2024

Príloha č. 8 Princípy, postupy a činnosti modelu analýzy rizík verejného obstarávania

Príloha č. 8A Náhodný výber pre nízko rizikové zákazky

Príloha č. 9 Kontrolný zoznam k  analýze rizík verejného obstarávania/obstarávania/dodatku k zmluve s dodávateľom

Príloha č. 10 Kontrolný zoznam k validácií podielu kontrolovaných VO pri stredne rizikových VO/modelu analýzy rizík VO

Príloha č. 11 Číselník identifikovaných zistení

1. § 3 písm. w) zákona o príspevkoch z fondov EÚ [↑](#footnote-ref-2)
2. Článok 74 NSU. [↑](#footnote-ref-3)
3. § 24 zákon o finančnej kontrole a audite. [↑](#footnote-ref-4)
4. § 13 ods. 2 zákona o príspevkoch z fondov EÚ [↑](#footnote-ref-5)
5. § 22 alebo § 13 ods. 2 zákona o príspevkoch z fondov EÚ [↑](#footnote-ref-6)
6. § 2 ods. 4 písm. g) zákona č. 431/2002 Z. z. o účtovníctve v znení neskorších predpisov [↑](#footnote-ref-7)
7. § 2 ods. 4 písm. e) zákona č. 431/2022 Z. z. o účtovníctve v znení neskorších predpisov [↑](#footnote-ref-8)
8. § 38 zákona o príspevkoch z fondov EÚ [↑](#footnote-ref-9)
9. Článok 61 nariadenia o rozpočtových pravidlách [↑](#footnote-ref-10)
10. § 45 zákona o príspevkoch z fondov EÚ [↑](#footnote-ref-11)
11. § 26 zákona o finančnej kontrole a audite [↑](#footnote-ref-12)
12. Usmernenie č. 1-2023-U k základnému rozsahu údajov evidovaných v ITMS v rámci finančného riadenia fondov EÚ na programové obdobie 2021 – 2027 [↑](#footnote-ref-13)
13. Program Interreg Slovensko - Česko 2021-2027 a Program Interreg Slovensko - Rakúsko 2021 -2027 aplikuje vlastný model analýzy rizík. [↑](#footnote-ref-14)
14. Podľa Prílohy č. 1B Kontrolný zoznam ku kontrole projektu [↑](#footnote-ref-15)
15. Článok 74 ods. 1 písm. b) a e) NSU [↑](#footnote-ref-16)
16. Príručka k finančnému riadeniu fondov EÚ na programové obdobie 2021 – 2027 <https://www.mfsr.sk/sk/financne-vztahy-eu/povstupove-fondy-eu/programove-obdobie-2021-2027/prirucka-k-financnemu-riadeniu-fondov-eu-programove-obdobie-2021-2027/> a článok 74 ods. 1 písm. b) NSU [↑](#footnote-ref-17)
17. § 20 ods. 2 písm. a) zákon o finančnej kontrole a audite [↑](#footnote-ref-18)
18. § 10 ods. 9 a 10 zákona o príspevkoch z fondov EÚ; § 20 ods. 2 písm. b) zákon o finančnej kontrole a audite [↑](#footnote-ref-19)
19. § 10 ods. 7 zákona o príspevkoch z fondov EÚ [↑](#footnote-ref-20)
20. Zákon č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov [↑](#footnote-ref-21)
21. Zákon č.42/1994 Z. z. o civilnej ochrane obyvateľstva v znení neskorších predpisov [↑](#footnote-ref-22)
22. Podľa uznesenia vlády Slovenskej republiky č. 523 zo 6. júla 2005: „Právny stav vyhlásený kompetentným orgánom verejnej správy na určitom území na riešenie krízovej situácie v priamej závislosti od jej charakteru a rozsahu (vojna, vojnový stav, výnimočný stav, núdzový stav). Je spojený so zlyhaním všeobecne platných postupov, nástrojov a mechanizmov riadenia a s potrebou aplikovania zásad krízového riadenia vrátane dočasného obmedzenia základných práv a slobôd.“ [↑](#footnote-ref-23)
23. Napr. čl. 65 NSU [↑](#footnote-ref-24)
24. Podľa § 8 ods. 3 zákona o finančnej kontrole a audite orgán verejnej správy môže poveriť výkonom AFK ÚVO, pričom pri výkone tejto kontroly ÚVO postupuje podľa zákona o verejnom obstarávaní; takáto kontrola sa na účely vykonania AFK považuje za overenie skutočností podľa § 6 ods. 4 zákona o finančnej kontrole a audite. [↑](#footnote-ref-25)