**Postup a popis jednotlivých činností správy individuálneho modelu AR**

**Časť 1 – model pre analýzu rizík pre výkon administratívnej finančnej kontroly ŽoP**

Vypracovanie IMAR vykonáva PM ako prvý krok v rámci výkonu AFK ŽoP, a to vyplnením formulára IMAR, ktorý je v prílohe č. 3A. IMAR slúži ako nástroj pre vykonanie analýzy rizík ku konkrétnej, doručenej ŽoP.

**Vypracovanie IMAR** predstavuje jednorazové vyplnenie údajov PM v IMAR pre účely stanovenia rizikového indexu konkrétnej ŽoP. Z**časového** **hľadiska** sa vykoná:

1. v nadväznosti na prijatie ŽoP alebo
2. po vytvorení novej časti ŽoP v rámci vyčlenenia výdavkov.

Rizikové faktory vo formulári IMAR zodpovedajú vybraným parametrom projektu (RF), parametrom ŽoP (DRF [6] a DRF [7]) a vybraným udalostiam, ktorých charakter ovplyvňuje alebo môže ovplyvňovať rizikovosť implementácie projektu (ostatné DRF).

**Vypracovanie IMAR ako podkladu pre analýzu rizík ŽoP je podporované údajmi z ITMS. Preto správne a efektívne fungovanie analýzy rizík ŽoP, založené na údajoch generovaných z ITMS, je priamo závislé na správnosti a úplnosti zadaných údajov poskytovateľom do informačného systému ITMS. Za správnosť a úplnosť údajov v ITMS zodpovedá poskytovateľ.**

**Princípy vypracovania IMAR**

**Princíp č. 1 Rozsah a postupnosť zadávania údajov**

PM vykonáva jednotlivé záznamy do nasledovných hárkov IMAR:

* + Analýza\_rizík (v kroku 1);
  + Zdrojové údaje (v kroku 2).

Kroky 1 a 2, popísané nižšie, sa vykonajú jednorazovo v nadväznosti na prijatie ŽoP alebo po vyčlenení časti výdavkov ŽoP na samostatnú kontrolu.

**Krok 1: Zaznamenanie identifikačných údajov ŽoP/projektu a hraničnej hodnoty RI**

V rámci prvého kroku vypracovania IMAR je potrebné zo strany PM vyplniť identifikačné údaje projektu (**hárok *„Analýza\_rizík“***). **Hraničná hodnota RI je prednastavená podľa fondov (v hárku *„Analýza\_rizík“* sazobrazuje na základe výberu fondu), viď. nižšie v tabuľke**.[[1]](#footnote-1)

Hraničná hodnota podľa fondov

|  |  |  |  |  |  |  |
| --- | --- | --- | --- | --- | --- | --- |
| Fond | EFRR | ESF+ | KF | ENRAF | FST (typ. EFRR/KF) | FST (typ. ESF+) |
| Hraničná hodnota | 8,40 | 6,60 | 8,90 | 8,50 | 8,40 | 6,60 |

***Poznámka:*** *Hraničné hodnoty platia pre použitie modelu AR so zneplatnením RF [10], DRF [1], DRF [8], DRF [9] a DRF [10].*

**Krok 2: Z** **Konsolidácia zdrojových (podkladových) údajov**

**Hárok *„Zdrojové\_údaje“*** je podkladovým hárkom pre výpočet RI ŽoP. PM si vytvorí konsolidovaný zoznam podkladových údajov **stiahnutím exportu analýzy rizík z ITMS, jeho prekopírovaním do IMAR, doplnením údajov k RF [9] a DRF [1]**[[2]](#footnote-2) **a vyhodnotením VRF [1] až VRF [4]**.

PM si stiahne analýzu rizík predmetnej ŽoP z ITMS v evidencii Finančné riadenie/Žiadosti o platbu/žiadosť o platbu/Súvisiace evidencie/Riziková analýza. Analýzu rizík ŽoP generuje ITMS automaticky pri posune ŽoP do stavu „Spracovanie na RO“, resp. pri vytvorení novej časti ŽoP v rámci vyčlenenia výdavkov. PM má možnosť vygenerovať nové, aktuálnejšie verzie analýzy rizík ŽoP. Zároveň má možnosť upraviť hodnotu ktoréhokoľvek rizikového faktora, ak zistí že daná hodnota je nesprávna. Po tom ako PM posúdi, že analýza rizík danej ŽoP uvádza správne údaje, označí ju v ITMS ako „vyhodnotená“ (pole „Vyhodnotená“ označí ako „áno“). Následne ju z uvedenej evidencie vyexportuje do formátu MS Excel a prekopíruje do určenej oblasti v hárku „*Zdrojové\_údaje*“ v IMAR. Pri kopírovaní exportu do IMAR je potrebné upraviť bunky obsahujúce číslo na číselný formát.

Keďže vyexportovaná analýza rizík neobsahuje údaje k RF [9] a DRF [1], PM doplní tieto údaje spôsobom uvedeným v IMAR. Pre účely priebežnej evidencie potrebných údajov pre DRF [1] sa odporúča viesť zdieľaný súbor, dostupný v spise projektu v ITMS pre príslušných zamestnancov poskytovateľa vykonávajúcich rizikovú analýzu Arachne.2

Následne doplní slovné vyhodnotenie VRF [1] až VRF [4], t. j. identifikáciu či daná skutočnosť na projekte v čase vykonania analýzy rizík existovala. Ak áno, tak poskytne stručné vysvetlenie danej skutočnosti.

Prítomnosť rizika v kontexte VRF [1] a VRF [2] sa na danom projekte odvodzuje z inštitútu prebiehajúceho skúmania definovaného v Príručke k finančnému riadeniu fondov EÚ na programové obdobie 2021 - 2027.

**Dátum vypracovania analýzy rizík v IMAR musí zodpovedať dátumu vytvorenia a vyhodnotenia analýzy rizík v ITMS** (za účelom zabezpečenia čo najaktuálnejšej verzie analýzy rizík v ITMS má PM možnosť generovať vždy aktuálnejšie verzie analýzy rizík až do momentu jej využitia v IMAR).

**Princíp č. 2 Editovateľnosť len vybraných buniek zo strany PM**

PM zaznamenáva záznamy do IMAR len do buniek, ktoré sú editovateľné, ostatné bunky sú uzamknuté:

* výlučne žlté a šedé polia (hárky *„Analýza\_rizík“ a „Zdrojové údaje“*).

**Osobitné ustanovenia k správe IMAR pre ŽoP s vyčlenenými výdavkami na samostatnú kontrolu**

1. V prípade vyčlenenia výdavkov ŽoP RO postupuje nasledovne:
   * v ITMS sa z pôvodnej časti ŽoP s koncovým číslom „01“ vyčlení samostatná časť, resp. časti ŽoP s koncovým číslom „02“ a nasl. (podľa rozsahu vyčlenenia);
   * ak pôvodná analýza rizík ŽoP určila vykonanie úplnej AFK ŽoP, všetky časti ŽoP („02“ a nasl.), vrátane časti „01“ po vyčlenení, podliehajú úplnej AFK ŽoP;
   * ak pôvodná analýza rizík ŽoP určila vykonanie formálnej AFK ŽoP, časť „01“ po vyčlenení podlieha formálnej AFK ŽoP; pre časti „02“ a nasledujúce sa vykoná analýza rizík a AFK ŽoP pre časti „02“ a nasledujúce sa vykoná v rozsahu podľa výsledku analýzy rizík.

**Osobitné ustanovenia k úprave hodnôt vybraných rizikových faktorov v evidencii Analýza rizík v ITMS21+**

* + - 1. Zo strany PM je potrebné upraviť v ITMS21+ hodnotu vybraných rizikových faktorov nasledujúcim spôsobom:

**RF [3]** – k zobrazenej hodnote (zahŕňa len projekty evidované v ITMS21+) pripočítať počet projektov evidovaných v ITMS2014+ (započítavajú sa riadne a mimoriadne ukončené projekty bez ohľadu na to, či prispeli alebo neprispeli k cieľom projektu). Pre účely zistenia počtu projektov daného prijímateľa slúži prehľad prijímateľov uvedených v prílohe č. 3D. Pri úprave hodnoty v ITMS21+ sa v poznámke uvádza referenčný dátum daného prehľadu (napr. “Hodnota vrátane ukončených projektov v PO 2014 – 2020 podľa stavu k 2.8.2024). V prípade, že podľa daného prehľadu má prijímateľ evidované len neukončené projekty, PM overuje aktuálny stav počtu projektov daného prijímateľa individuálne.

**RF [9] -** upraviť hodnotu, ak potrebné, a to nasledovne: hodnota rizikového faktora predstavuje dosiahnutý počet bodov žiadosti o NFP v odbornom hodnotení, ktorý je dostupný v spoločnom hodnotiacom hárku. V prípade odborného hodnotenia len prostredníctvom vylučovacích hodnotiacich kritérií, hodnota dosiahnutého počtu bodov sa rovná počtu vylučovacích kritérií. V prípade žiadostí o NFP, ktoré neboli predmetom odborného hodnotenia, zadať hodnotu „Nerelevantné“.

**RF [12]** – upraviť hodnotu, ak potrebné, a to nasledovne: hodnota rizikového faktora predstavuje podiel výdavkov pripadajúcich k skupine zjednodušené vykazovanie výdavkov na celkových oprávnených výdavkoch projektu. Prehľad výdavkov v skupine zjednodušené vykazovanie výdavkov je uvedený v nasledujúcej tabuľke.

**Prehľad výdavkov v skupine zjednodušené vykazovanie výdavkov**

|  |  |  |
| --- | --- | --- |
| **Kód ITMS** | **Kód zo zdrojového systému** | **Názov** |
| 10400099 | 910-C | Jednotkové výdavky - krížové financovanie |
| 1040901 | 901 | Paušálna sadzba na krytie nepriamych výdavkov (spôsoby stanovené členským štátom, Európskou komisiou) |
| 1040901B | 901 | Jednotkové náklady podľa článku 53 ods. 1 písm. b) NSU |
| 1040902 | 902 | Paušálna sadzba na nepriame výdavky určené na základe nákladov na zamestnancov (nariadenie 1303/2013, čl. 68 ods. 1, písm. b) |
| 1040902B | 902 | Paušálna sadzba na nepriame výdavky určené na základe výdavkov na zamestnancov (nariadenie 1303/2013, čl. 68, písm. b) |
| 1040903 | 903 | Paušálna sadzba na ostatné výdavky projektu (nariadenie 1304/2013, čl. 14 ods. 2) |
| 1040903B | 903 | Paušálna sadzba na ostatné výdavky projektu (nariadenie 1303/2013, čl. 68b ods.1) |
| 1040903C | 903 | Ostatné spôsoby paušálneho financovania podľa článku 53 ods. 1 písm. d) NSU okrem tých podľa článku 54 – 56 NSU |
| 1040904 | 904 | Paušálna sadzba na náklady na zamestnancov (nariadenie 1299/2013 čl. 19) |
| 1040904B | 904 | Paušálna sadzba na výdavky na zamestnancov (nariadenie 1303/2013 čl. 68a ods. 1) |
| 1040905 | 905 | Ostatné spôsoby paušálneho financovania |
| 1040907 | 907 | Paušálna sadzba na nepriame výdavky podľa článku 54 písm. a) NSU |
| 1040910 | 910 | Jednotkové výdavky |
| 1040915 | 915 | Paušálna sadzba na nepriame výdavky podľa článku 54 písm. b) NSU |
| 1040920 | 920 | Jednotkové sumy |
| 1040925 | 925 | Paušálna sadzba na nepriame výdavky podľa článku 54 písm. c) NSU |
| 1040955 | 955 | Paušálna sadzba na výdavky na zamestnancov podľa článku 55 NSU |
| 1040956 | 956 | Paušálna sadzba na pokrytie zostávajúcich oprávnených výdavkov projektu podľa článku 56 NSU |

**DRF [2]** – upraviť hodnotu, ak potrebné, a to nasledovne: hodnota predstavuje celkový podiel neoprávnených výdavkov na nárokovanej sume všetkých uhradených ŽoP uvádzaný v % (neoprávnené výdavky predstavujú rozdiel medzi celkovou nárokovanou a celkovou oprávnenou sumou všetkých uhradených ŽoP, pričom celková nárokovaná suma predstavuje súčet nárokovaných súm ŽoP typu predfinancovanie, priebežná platba alebo zúčtovanie zálohy a celková oprávnená suma predstavuje súčet oprávnených súm ŽoP typu zúčtovanie predfinancovanie, priebežná platba alebo zúčtovanie zálohy; v prípade nedostupnosti (v čase výkonu AR) "párovej" ŽoP typu zúčtovanie predfinancovanie, oprávnená suma sa preberá zo ŽoP typu predfinancovanie).

**DRF [3]** - upraviť hodnotu, ak potrebné, a to nasledovne: hodnota predstavuje celkový podiel oprávnených výdavkov všetkých uhradených ŽoP (len typ: predfinancovanie, priebežná platba alebo zúčtovanie zálohy) v úplnej kontrole na oprávnených výdavkoch všetkých uhradených ŽoP bez ohľadu na rozsah kontroly (len typ: predfinancovanie, priebežná platba alebo zúčtovanie zálohy) uvádzaný v %.

**DRF [4]** - upraviť hodnotu, ak potrebné, a to nasledovne: hodnota generovaná systémom nezahŕňa FKnM, evidované v ITMS2014+, ktoré neboli migrované do ITMS2021+. Z toho dôvodu je potrebné upraviť hodnotu na počet ukončených FKnM v projekte vrátane tých, ktoré sú evidované v ITMS2014+ a nie sú evidované v ITMS21+.

**Ďalšie osobitné ustanovenia pri používaní IMAR**

1. V prípade, že PM pri vyhodnotení rizikovosti ŽoP nedisponuje dostatočnými podkladovými informáciami (napr. v súvislosti s DRF [6] je v ITMS nesprávne uvedená skupina výdavkov v ŽoP, a tým aj riziko nekorektného vyhodnotenia tohto riz. faktora), a) uvedenú skutočnosť vyhodnotí ako iné riziko v rámci VRF [4] Iné riziko alebo b) zašle ŽoP na opravu prijímateľovi, po predložení opravenej ŽoP následne vygeneruje v ITMS novú analýzu rizík a štandardne vykonaná analýzu rizík ŽoP. V prípade postupu podľa písm. a) ŽoP automaticky podlieha úplnej kontrole, podľa písm. b) ŽoP podlieha forme kontroly podľa výsledku analýzy rizík ŽoP. IMAR k danej ŽoP sa vypracuje štandardne.
2. V kontexte VRF a v nadväznosti na potvrdenie medializovaného podnetu alebo potvrdenie podozrenia z konfliktu záujmov, resp. z podvodu a korupcie sa od okamihu ich potvrdenia rozsah nasledujúcich AFK ŽoP neurčuje podľa IMAR, ale vykonávajú sa formou úplnej kontroly. Bez ohľadu na to, IMAR k danej ŽoP sa vypracuje štandardne.
3. V budúcnosti sa môžu objaviť nové parametre podmieňujúce kategórie rizikových faktorov (napr. nový špecifický cieľ v projekte). V takom prípade sa rizikovosť nového parametru nastaví individuálne na základe expertného odhadu.
4. Ak počas AFK ŽoP formou formálnej kontroly vznikne potreba vykonať úplnú kontrolu (lebo bol zistený zjavný nedostatok), začatá AFK ŽoP formou formálnej kontroly sa dokončí ako úplná a to tak, že sa vykoná technická úprava riadne vyhodnotenej analýzy rizík v modeli IMAR s využitím VRF [4] – dôvod: závažné zistenie v rámci výkonu formálnej AFK ŽoP (VRF [4] sa vyhodnotí ako „áno“), bez vygenerovania novej verzie analýzy rizík (rizikovej analýzy) v ITMS. Oba IMAR-y (pôvodný IMAR s výsledkom formálnej AFK ŽoP a IMAR s typom analýzy rizík „technická úprava riadnej AR“ s výsledkom úplnej AFK ŽoP) budú súčasťou spisu projektu a z vykonanej AFK ŽoP sa vyhotoví len príslušný kontrolný zoznam pre výkon úplnej AFK ŽoP. Následne PM zmení v ITMS príznak danej kontroly z „formálna“ na „úplná“.
5. Do času sfunkčnenia ITMS pre programové obdobie 2021-2027, poskytovatelia evidujú projekty financované z programového obdobia 2021-2027 v ITMS2014+. Pri prechode z ITMS2014+ do ITMS pre programové obdobie 2021-2027 bude potrebné, aby poskytovatelia zabezpečili k týmto projektom úplné zadanie dátových polí v ITMS pre programové obdobie 2021-2027, nevyhnutných pre vyhodnocovanie rizikových faktorov, ktoré nebudú prenesené z ITMS2014+ do ITMS pre programové obdobie 2021-2027.

**Časť 2 – model pre analýzu rizík pre výkon finančnej kontroly na mieste**

Za účelom vykonania analýzy rizík ŽoP pre výkon finančnej kontroly na mieste obsahuje IMAR nasledujúce časti:

* hárok „*Register RF FKnM*“, ktorý obsahuje kompletnú maticu rizikových faktorov a zodpovedajúcich kontrolných otázok a slúži ako zdroj pre všetky ostatné relevantné hárky modelu analýzy rizík;
* hárok „*RF\_FKnM*“, ktorý slúži pre vyhodnotenie rizík k ŽoP prostredníctvom zodpovedania kontrolných otázok;
* hárok „*Analýza\_rizík*“, ktorý zobrazuje vyhodnotenie rizík a určenie nutnosti vykonať alebo nevykonať finančnú kontrolu na mieste.

Postup práce s IMAR v časti 2:

1. kontrola, príp. úprava referenčných hodnôt ku kontrolným otázkam a počtu rizikových bodov v hárku „*Register RF FKnM*“ [žlto označené bunky] na stanovené hodnoty poskytovateľom, pričom musí platiť, že body za odpovede s vysokým rizikom RF FKnM [1] + RF FKnM [2] + RF FKnM [6] = hraničná hodnota pre FKnM, a to z dôvodu zabezpečenia vykonania minimálne jednej FKnM počas implementácie projektu; zároveň musí platiť, že hodnota bodov za odpoveď s vysokým rizikom RF FKnM [7] sa rovná hraničnej hodnote pre FKnM, a to z dôvodu, že dané riziko zakladá potrebu vykonania FKnM.
2. vyplnenie identifikačných údajov v hárku "*Analýza\_rizík*" [žlto označené bunky], ak ešte neboli vyplnené.
3. vyhodnotenie kontrolných otázok výberom jednej z možností, príp. zaznamenanie vysvetľujúcej poznámky k danej odpovedi v hárku „*RF\_FKnM*“ [žlto označené bunky] (v prípade malých projektov sa vyberá pri všetkých RF FKnM, okrem RF FKnM [7], odpoveď „nerelevantné“; v prípade ŽoP vyhodnotených v RF FKnM [1] odpoveďou „nie“, taktiež sa vyberá pri všetkých RF FKnM, okrem RF FKnM [7], odpoveď „nerelevantné“; v prípade ŽoP – finančné nástroje sa vyhodnocujú len RF FKnM [1] a RF FKnM [7], pri ostatných RF FKnM sa vyberá odpoveď „nerelevantné“).
4. výkon finančnej kontroly na mieste v zmysle záveru z vyhodnotenia prístupu ku kontrole ŽoP z hárku "*Analýza\_rizík*" - časť 2.

**Spoločné ustanovenia pri používaní IMAR**

1. Analýza rizík sa vykonáva v rozsahu rizikových faktorov platných v danom čase. V prípade neplatnosti rizikového faktora, podkladové údaje pre neplatný rizikový faktor nie je potrebné zbierať, resp. zohľadniť.

Prehľad platnosti rizikových faktorov:

**Platné:** RF [1] až RF [9], RF [11] až RF [13], DRF [2] až DRF [7]

**Neplatné:** RF [10], DRF [1], DRF [8] až DRF [10]

1. Kompletný IMAR sa nahráva v ITMS do spisu kontroly (AFK ŽoP aj FKnM).

1. Hodnota hraničnej hodnoty RI sa môže meniť po výkone validácie modelu AR. Následne je potrebné upraviť jej hodnotu vo vzore IMAR. Aktuálnou hodnotou disponuje AMAR na úrovni poskytovateľa. [↑](#footnote-ref-1)
2. V prípade neplatnosti rizikového faktora, podkladové údaje pre neplatný rizikový faktor nie je potrebné zbierať, resp. zohľadniť. [↑](#footnote-ref-2)